text: Biolog er rystet - kommunen siger, at det er normalt
  14 januar 2019 kl. 15.33
  Dybe hjulspor i et naturområde, der er en del af den nye naturkanon ved Gudenåen, har rystet biolog. Kommuner og Naturstyrelsen siger, at det er normalt.
  - Det er en fuldstændig ubegribeligt.
  Morten D.D. Hansen, biolog og museumsinspektør, Naturhistorisk Museum, Aarhus: "Det her svarer til sandblæsning af Jellingestenen."
  Sådan siger biolog og museumsinspektør fra Naturhistorisk Museum i Aarhus, Morten D. D. Hansen, i en video på Facebook – og fortsætter på Twitter:
  - Det her svarer til sandblæsning af Jellingestenen.
  Han er rystet over, at store maskiner har sat dybe hjulspor og ødelagt planter og krat i naturområdet ved Gudenåens kilde i Tinnet Krat i Vejle Kommune. Et område der er en del af den nye naturkanon.
  Staten smadrer ulovligt Natura2000-enge, rigkær og kildevæld med store maskiner ved Gudenåens kilder. Har naturen overhovedet nogen fortalere, når det kommer til stykket, @RabjergMadsen @carstenbachft, @ChristianPoll @MFVMin @MariaGjerding @WWFdk @DanmarksNatur @vafodk, @TVSYD pic.twitter.com/g2FJSGgCUa
  Morten D. D. Hansen siger til TV SYD, at han frygter, at det ikke får konsekvenser for nogen. Han har derfor kontaktet miljøminister Jakob Ellemann-Jensen på Twitter.
  - Kære miljøminister. Jeg vil gerne vide, hvad jeg skal gøre, for jeg er godt nok rystet. Jeg er ikke bare vred, men skide ked af det – for det her er forfærdeligt.
  Her svarer ministeren:
  - Kære Morten. Tak for meldingen. Naturstyrelsen ser på sagen, så vi kan finde ud af, hvad der er hændt.
  Video udløste besøg fra myndighederne
  Hele formiddagen har Naturstyrelsen og miljøfolk fra de to berørte kommuner, Vejle og Hedensted, været i området for at se på sagen. Her er meldingen, at arbejdet er helt normalt.
  - Det er, som det plejer på denne årstid. Naturstyrelsen slår arealerne, så ådalen ikke gror til i pilekrat. Det er foregået i mindst 12 år, siger Bo Levesen, naturmedarbejder i Vejle Kommune, til TV SYD, og fortsætter:
  - Jeg kan godt forstå, at man undrer sig over, at der kører maskiner rundt i et naturområde. Men ifølge Naturbeskyttelsesloven er der ikke så meget at komme efter. For driften her er foregået i hvert fald de seneste 12 år. Så det er ikke en driftsændring. Loven er skruet sådan sammen, at vi skal gøre noget, hvis folk gør nogle andre ting, end de plejer.
  Bo Levesen, naturmedarbejder, Vejle Kommune: "Det er, som det plejer på denne årstid. Naturstyrelsen slår arealerne, så ådalen ikke gror til i pilekrat. Det er foregået i mindst 12 år."
  Naturstyrelsen oplyser, at der er tale om et område på ca. 10 hektar. Skovrideren forstår godt biologens undren, men forklarer, at problemet løser sig selv.
  - Morten D. D. Hansen har nok været her på en anden årstid, end han plejer. Lige nu kan han se sporene fra den ombyggede rørhøster. Hvis han kommer igen til sommer, så har de græssende dyr udjævnet sporene, siger skovrider i Naturstyrelsen Trekantsområdet, Inken Breum Larsen, til TV SYD.
  Hun forklarer dog, at maskinføreren har slået nogle bestemte tuer ned, som ikke skulle have været slået.
  